CELEX: 22017D1287
Language: lt
Date: 1454630400000
Title: 2016 m. vasario 5 d. EEE jungtinio komiteto sprendimas Nr. 4/2016, kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2017/1287]

20.7.2017   
               
               
                  LT
               
               
                  Europos Sąjungos oficialusis leidinys
               
               
                  L 189/7
               
            EEE JUNGTINIO KOMITETO SPRENDIMAS
      Nr. 4/2016
      2016 m. vasario 5 d.
      kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2017/1287]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtrauktas 2015 m. vasario 11 d. Komisijos įgyvendinimo sprendimas (ES) 2015/225, kuriuo iš dalies keičiami Sprendimo 2009/861/EB dėl pereinamojo laikotarpio priemonių pagal Europos Parlamento ir Tarybos reglamentą (EB) Nr. 853/2004, taikomų reikalavimų neatitinkančiam žaliam pienui tam tikrose Bulgarijos pieno perdirbimo įmonėse, I ir II priedai (1);
               
            
                  (2)
               
               
                  Į EEE susitarimą turi būti įtrauktas 2015 m. rugpjūčio 10 d. Komisijos įgyvendinimo reglamentas (ES) 2015/1375, nustatantis specialiąsias oficialios Trichinella kontrolės mėsoje taisykles (2);
               
            
                  (3)
               
               
                  į EEE susitarimą turi būti įtrauktas 2015 m. rugpjūčio 27 d. Komisijos reglamentas (ES) 2015/1474 dėl apytakinio karšto vandens naudojimo mikrobiologiniams teršalams nuo skerdenų paviršių šalinti (3);
               
            
                  (4)
               
               
                  Įgyvendinimo reglamentu (ES) 2015/1375 panaikinamas į EEE susitarimą įtrauktas Komisijos reglamentas (EB) Nr. 2075/2005 (4), todėl jis turi būti iš EEE susitarimo išbrauktas;
               
            
                  (5)
               
               
                  šis sprendimas susijęs su teisės aktais dėl veterinarijos klausimų. Teisės aktai dėl veterinarijos klausimų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo I priedo sektorinėse adaptacijose. Todėl šis sprendimas netaikomas Lichtenšteinui;
               
            
                  (6)
               
               
                  todėl EEE susitarimo I priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo I priedo I skyrius iš dalies keičiamas taip:
      
                  1.
               
               
                  6.1 dalies 17 punkte (Europos Parlamento ir Tarybos reglamentas (EB) Nr. 853/2004) įtrauka dėl pereinamųjų nuostatų (Komisijos sprendimas 2009/861/EB) papildoma šiuo punktu:
                  
                              „—
                           
                           
                              
                                 32015 D 0225: 2015 m. vasario 11 d. Komisijos įgyvendinimo sprendimas (ES) 2015/225 (OL L 37, 2015 2 13, p. 15).“
                           
                        
            
                  2.
               
               
                  6.1 dalyje po 20 punkto (Komisijos reglamentas (ES) Nr. 1079/2013) įterpiamas šis punktas:
                  
                              „21.
                           
                           
                              
                                 32015 R 1474: 2015 m. rugpjūčio 27 d. Komisijos reglamentas (ES) 2015/1474 dėl apytakinio karšto vandens naudojimo mikrobiologiniams teršalams nuo skerdenų paviršių šalinti (OL L 225, 2015 8 28, p. 7).“
                           
                        
            
                  3.
               
               
                  6.2 dalies 54 punkto (Komisijos reglamentas (EB) Nr. 2075/2005) tekstas pakeičiamas taip:
                  „32015 R 1375: 2015 m. rugpjūčio 10 d. Komisijos įgyvendinimo reglamentas (ES) 2015/1375, nustatantis specialiąsias oficialios Trichinella kontrolės mėsoje taisykles (OL L 212, 2015 8 11, p. 7).“
               
            2 straipsnis
      
         Europos Sąjungos oficialiojo leidinio EEE priede skelbtini Įgyvendinimo sprendimo (ES) 2015/225, Įgyvendinimo reglamento (ES) 2015/1375 ir Reglamento (ES) 2015/1474 tekstai islandų ir norvegų kalbomis yra autentiški.
      3 straipsnis
      Šis sprendimas įsigalioja 2016 m. vasario 6 d., jei buvo pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE dalyje ir EEE priede.
      
         Priimta Briuselyje 2016 m. vasario 5 d.
         
            
               EEE jungtinio komiteto vardu
            
            
               Pirmininkas
            
            Claude MAERTEN
         
      
      
         (1)  OL L 37, 2015 2 13, p. 15.
      
         (2)  OL L 212, 2015 8 11, p. 7.
      
         (3)  OL L 225, 2015 8 28, p. 7.
      
         (4)  OL L 338, 2005 12 22, p. 60.
      
         (*1)  Konstitucinių reikalavimų nenurodyta.